Rahul Gandhi Biopic Video: राहुल गांधी की बायोपिक का टीजर रिलीज, सोनिया, राजीव और प्रियंका आए नजर  
राहुल गांधी की बोयोपिक का टीजर रिलीज
इस टीजर की शरुआत इंदिरा गांधी की हत्या से होती
इस फिल्म में राहुल गांधी के महत्वपूर्ण पहलुओं को दिखाया जाएगा.
राहुल गांधी (Rahul Gandhi) के जीवन पर बन रही फिल्म  'माय नेम इज रागा' (My Name Is Raga) में उनके बचपन से लेकर कांग्रेस अध्यक्ष बनने तक की पूरी कहानी दिखाई जाएगी. इस फिल्म में राहुल गांधी के महत्वपूर्ण पहलुओं को भी दिखाया गया. फिल्म में राहुल गांधी के पॉलिटिकल विवादों को भी दिखाने की कोशिश की गई. राहुल गांधी पर बन रही इस फिल्म की स्क्रिप्ट और डायरेक्शन रुपेश पॉल ने किया है. फिल्म में एक्टर अश्विनी कुमार (Ashwini Kumar) राहुल गांधी (Rahul Gandhi) की भूमिका निभा रहे हैं जबकि हिमंत कपाडिया (Hemant Kadia) पीएम नरेंद्र मोदी (Narendra Modi) के रोल में नजर आएंगे.
राहुल गांधी (Rahul Gandhi) को इस फिल्म के टीजर में देखा जा सकता है कि इंदिरा गांधी (Indira Gandhi) को गोली लगने के बाद वो अपने पिता राजीव गांधी से बड़ी मासूमियत से पूछते नजर आ रहे हैं कि क्या आपको भी गोली मार दी जाएगी. राजीव गांधी उनके इन बातों को सुनकर स्तब्ध रह जाते हैं.  'माय नेम इज रागा' (My Name Is Raga) के टीजर में यह भी देखा जा सकती है कि पूर्व प्रधानमंत्री मनमोहन सिंह (Manmohan Singh) राहुल गांधी से कहते हैं कि अब समय आ गया है जब तुम जिम्मेदारी संभालो. 
राहुल गांधी (Rahul Gandhi) इस फिल्म में प्रेस कॉन्फ्रेंस में पत्रकारों से कड़े सवालों का जवाब भी देते नजर आएंगे. राहुल गांधी के अलावा पीएम मोदी की भी बायोपिक बन रही है, जिसमें विवेक ओबेरॉय उनकी भूमिका में हैं. राहुल गांधी और पीएम मोदी से पहले पूर्व प्रधानमंत्री मनमोहन सिंह के जीवन पर बायोपिक रिलीज हुई थी, जिसमें अभिनेता अनुपम खेर उनके किरदार में थे. यह फिल्म संजय बारू की किताब पर आधारित  'द ऐक्सिडेंटल प्राइम मिनिस्टर' पर बेस्ड थी.